Den 27. september 2012 truede en 19-årig mand en anden med en pistol på Fedtebrødet på Hadsundvej i Aalborg. Derudover var han tiltalt for at have stjålet en bil og noget benzin. For de forseelser har han i dag fået 18 måneders ubetinget fængselsstraf. Det oplyser Retten i Aalborg til TV2/Nord. Manden med pistolen er i forlængelse af episoden blevet overfaldet og sparket i både hovedet og på kroppen af den 33-årige mand, han truede samt hans kammerat på 23 år. De to var også tiltalt i dag - for vold af særlig grov eller farlig karakter. Manden, der blev truet og senere overfaldt den 19-årige rocker, blev idømt tre måneders betinget fængsel. Den 23-årige kammerat, der deltog i slåskampen, blev ikke idømt en straf - han skal i stedet mentalundersøgelse først, har Retten i Aalborg bestemt. Du kan læse mere om episoden her.

Opsummering:
En 19-årige mand med tilknytning til Hells Angels skal halvanden år i fængsel for at have truet en anden mand med en skarpladt pistol. Efterfølgende blev han overfaldet af den truede, som er idømt en tre måneder lang betinget fængselsstraf.